b'\n_START_ARTICLE_\nAkroterij\n_START_PARAGRAPH_\nAkroterij (gr\xc5\xa1ko \xcf\x84\xe1\xbd\xb8 \xe1\xbc\x80\xce\xba\xcf\x81\xcf\x89\xcf\x84\xce\xae\xcf\x81\xce\xb9\xce\xbf\xce\xbd, akrot\xc3\xa9rion - konica, latinizirali so ga Rimljani kot acroterium) je okras (palmeta, figura) na vrhu in vogalih slemenskega \xc4\x8dela (timpanona) in se pogosto pojavlja v starogr\xc5\xa1kem, etru\xc5\xa1\xc4\x8danskem in rimskem templju, kot tudi okras na nagrobnikih. Postavljen na zunanje kote pedimenta se imenujejo acroteria angularia._NEWLINE_Sprva kro\xc5\xbeni disk iz pobarvane gline, kot Heraion pri Olimpiji, je akroterij okrasno in plasti\xc4\x8dno oblikovan postajal bogatej\xc5\xa1i, predvsem z uporabo rastlinskih motivov, kot so akantovi listi ali palmete. Poleg teh so kasneje nastajali polno plasti\xc4\x8dni akroteriji v obliki vaze, trinogov ali mitolo\xc5\xa1kih bitij, kot so grifin ali sfinga in \xc4\x8dlove\xc5\xa1ke figure - primer Nike, jahajo\xc4\x8de Amazonke. Primeri dekoracije starih stavb z akroterijem so arhai\xc4\x8dni tempelj Apolona v Delfih ali tempelj Asklepiosa v Epidaurusu. Kot pri drugih arhitekturnih elementih so bili v preteklosti akroteriji ve\xc4\x8dbarvni. Akroterij je vedno postavljen na stre\xc5\xa1no sleme._NEWLINE_Etru\xc5\xa1\xc4\x8danski akroterijo so bili delno figurativna dekoracija. _NEWLINE_Akroterij je bil v \xc4\x8dasu renesanse, klasicizma in historicizma uporabljen kot element ornamentov v arhitekturi. Ne samo na javnih stavbah, ampak je bil skupen vsej posvetni arhitekturi. V\xc4\x8dasih ga najdemo tudi pri oblikovanju pohi\xc5\xa1tva.'